A 66 pontos innovációs ellenőrző lista

Az innovációs folyamat nyitó szakasza a zavaros front-end becenévvel bír. Miért? Mert az ötletek alkotása egy bizonytalan folyamat. Egyben nehéznek is tartják. Én pontosan ezért szeretem biztossá tenni. A kreativitás és az üzleti realitás összekapcsolását öt lépésben oldottam meg: Teljes gőzzel előre, Megfigyelés és tanulás, Ötletek alkotása, Ötletek tesztelése és Hazatérés. A 66 pontos ellenőrző lista immár a te segítségedre áll.

TELJES GŐZZEL ELŐRE

1. „Ha azt teszed, amit mindig is tettél, azt az eredményt is fogod kapni, amit mindig is kaptál.” (Albert Einstein)

2. Az innovációs projekthez teremts lendületet! Ha nincs meg a szükségesség érzete, mindenki csak játéknak fogja fel az innovációt és senki sem lesz hajlandó kilépni a dobozon kívülre.

3. Kezeld a felsővezetés és az operatív vezetők elvárásait még mielőtt egy projektbe belevágsz!

4. Az innovációs utazás sikeréhez alapvető, hogy legyen fókusza – tiszta és konkrét innovációs megbízásra van szükség.

5. Határozd meg az innovációs fejlesztés célcsoportjait!

6. Határozd meg, hogy az új koncepciók milyen kritériumoknak kell, hogy megfeleljenek. Ez a folyamat sorvezetője.

7. A csapatmunka hozzájárul az ötletek eredményességéhez és megteremti a belső támogatottságot.

8. „Mindig azt mondják, hogy az idő megváltoztatja a dolgokat, de valójában te magadnak kell megváltoztatnod azokat.” (Andy Warhol)

9. Olyanokat hívj be, akik számára az innovációs megbízás személyes jelentőséggel bír.

10. A meghívás a tartalomra és a döntéshozatalra is szól.

11. A dobozon kívül is gondolkodni képes embereket hívj be!

12. Külsősöket is érdemes bevonni.

13. Legyenek benne férfiak és nők, fiatalok és idősebbek és így tovább.

14. A felsővezetés is legyen benne a csapatban.

15. Az innováció potenciális célcsoportjait azonosítsd be!

16. „Az okos ember alkalmazkodik a világhoz, a buta makacsul a világot próbálja magához hajlítani. Ennélfogva a haladás a butáktól függ.” (G. Bernard Shaw)

MEGFIGYELÉS ÉS TANULÁS

17. „Nem fedezhetsz fel addig új óceánokat, amíg nem vagy elég bátor ahhoz, hogy elhagyd a partot teljesen” (André Gide)

18. Új intuíciók szerzése mindenképpen meg kell, hogy előzze az ötletgenerálást.

19. Kérdezz sokat!

20. A világháló kutatása és a crowdsourcing (közösségi nyílt ötletbörze) alkalmazása segíti az innovációs csapat világlátásának bővülését.

21. Halaszd el az elbírálást!

22. Újra és újra tedd fel a legfontosabb kérdést: miért?

23. A potenciális célcsoportnál milyen trendek érvényesülnek? Miért?

24. Melyek a feljövőben levő új technológiák? Miért?

25. Látogass meg vevőket, figyeld meg a viselkedésüket és tedd fel a kérdést magadnak: miért?

26. Más szektorokban lévő vállalatokat is látogass meg, hogy innovációs lehetőségekre bukkanhass. Kérdezd meg: mit tanulhatok tőlük?

27. Keresd a problémákat: melyek a vevői elégedetlenségek, amelyek megoldásra várnak?

ÖTLETEK ALKOTÁSA

28. „Egy jó ötlet megalkotásának legjobb módja, ha sok ötletünk van.” (Linus Pauling)

29. Különleges környezetet keress az ötletalkotáshoz (speciális helyszín, téma, zene vagy ételek)!

30. 100% fókuszálást teremts: tetesd néma, villogásmentes üzemmódra a mobilokat!

31. Soha ne az irodában ötleteljetek, de tényleg ne!

33. Az új koncepciók kialakításához szükséges ötletgenerálás legalább két napig tartson!

34. Készülj fel alaposan különböző hatásos ötletgeneráló technikákkal!

35. Az összerendező (konvergens) szakasz kétszer olyan hosszan tartson, mint az új ötletek alkotása (divergens szakasz)!

36. Biztosítsd, hogy élvezetes legyen a folyamat. A jókedv jó eredményeket szül.

37. Minden egyes résztvevőre figyelj, hogy végig bevonódjanak a folyamatba!

38. Időzónák. Feszes időterved legyen! Ez segíti a dobozon kívüli gondolkodást. És a kiválasztást is.

39. Légy nyitott az innovációs csapatnak a folyamattal kapcsolatos javaslataira is.

40. Engedd meg, hogy a résztvevők maguk választhassák ki, melyik új ötleten, lehetőségen és koncepció kidolgozásán kívánnak dolgozni.

41. Legyen egy hozzáértő (belső) facilitátorod, aki a háttérből átlát mindent.

42. Facilitátorként az ellenkező energiát add a csoportnak. Ha aktiválódnak, te maradj nyugodt. Ha leülnek, légy energikus te magad!

43. Az eredményeket vizualizáltasd.

44. Tartsd fenn a lendületet: az elhúzódó szakaszokat megunja a csapat.

ÖTLETEK TESZTELÉSE

45. „Ha tetszett a közönségnek, benn tartottam a programban. Ha egy új sor nevetést váltott ki, megmaradt, ha nem, kivettetem, és egy új mondatot próbáltam ki” (Groucho Marx)

46. Még itt a legelején tesztelni kell az új koncepciók erejét.

47. Az számít nagy ötletnek, amelyik tetszik a vevőknek.

48. Használd a vevő hangját a belső támogatás megszerzéséhez!

49. Ha fontos a sebesség, használj on-line eszközöket!

50. A sikeres innovációk közös jellemzője, hogy releváns vevői problémákra adnak választ.

51. Illik az innováció a márkához?

52. Te magad használnád az új koncepciót?

53. Használd a vevői visszajelzéseket a koncepciók javítására.

HAZATÉRÉS

54. A végeredmény mini megvalósíthatósági tanulmány legyen és ne post-it kupac vagy egy montázs.

55. „Ha minden információd rendelkezésre áll az üzleti tervhez, már elkéstél”

 (Bill Gates)

56. Olyan innovatív koncepcióknak lesz esélyük a megvalósulásra, amelyek a szervezet dobozon belüli realitásához igazodnak – különben nem történik velük semmi.

57. Egy jó koncepció kiemelkedik a piacon.

58. „A legjobb ötletek elhagyják a tulajdonosaikat és önálló életre kelnek” (Nolan Bushnell)

59. Egy innovatív ötlet extra bevételt hoz.

60. Akkor hagynak jóvá egy ötletet, ha az megfelelő nyereségtermelő potenciállal bír.

61. Zöldútja van az innovációnak, ha az találkozik a vezetőség személyes céljaival.

62. Csak akkor lesz az innovációnak támogatottsága, ha van esélye a megvalósításának.

63. Egy nyertes új koncepció a vevőket váltásra ösztönzi.

64. Érdemes a szervezetben meglevő speciális tudásokat az innovációs folyamat korai szakaszától már felhasználni.

65. Mutass rá üzleti felfogással és meggyőzően, hogy az új koncepció hogyan felel meg az előzetes kritériumoknak!

66. „Semmi haszna egy ötletnek, ha nem használják” (Theodore Lewitt)

VÁGJ BELE, KÖVESD A SZENVEDÉLYEDET ÉS VALÓSÍTSD MEG INNOVÁCIÓS ÁLMODAT!

Forrás: Gijs van Wulfen – Az innovációs expedíció